ANEXĂ la HCL PETRIȘ nr. 85/10.09.2026
INDICATORII TEHNICO-ECONOMICI AI PROIECTULUI
„REALIZARE SISTEM DE STOCARE A ENERGIEI ELECTRICE ÎN COMUNA PETRIȘ, JUDEȚUL ARAD”
1. Date generale
	Element
	Valoare/Informație aprobată

	Beneficiar/Solicitant
	UAT Comuna Petriș, județul Arad
Sediu: localitatea Petriș, nr. 253, cod poștal 317245

	Program/apel
	„Sprijinirea investițiilor în dezvoltarea de noi capacități de stocare a energiei electrice produsă din surse regenerabile de energie pentru entități publice”, Programul-cheie 1: Surse regenerabile de energie și stocarea energiei, Fondul pentru modernizare

	Amplasament
	Comuna Petriș, județul Arad, intravilan, C.F. nr. 300698, nr. cadastral 300698; suprafața terenului: 5.153 m²; 

	Durata estimată de implementare
	24 luni, fără a depăși 31.12.2029

	Scenariul/opțiunea aprobată
	Scenariul 1 – sistem de stocare a energiei electrice în baterii LFP (LiFePO4), cu capacitatea totală de 537 kWh, format din două baterii de 215 kWh și o baterie de 107 kWh.

	Durata estimată de execuție a lucrărilor
	6 luni

	Documentație tehnico-economică
	Studiu de fezabilitate, proiect nr. 208/2026; elaborator: S.C. GOODWILL STUDIO S.R.L.


2. Descrierea investiției

În momentul de față în UAT Comuna Petriș, pe amplasamentul studiat există un parc fotovoltaic de 140.000 kWp, putere instalată în panouri, conform Aviz Tehnic de Racordare nr. 21543060 din data 27/06/2024 si nr. 21545931 din data 28/06/2024 emis de Retele Electrice Banat S.A.. Pe acest amplasament se dorește realizarea unui sistem de stocare în baterii de 537.000 kWh, a energiei electrice produsă de parcul fotovoltaic. 
Prin realizarea sistemului de stocare a energiei electrice produsă de parcul fotovoltaic va conduce la o echilibrare a SEN, dar va contribui în mod direct și la încetinirea schimbărilor climatice cât și la diminuarea emiterii în atmosferă a gazelor cu efect de seră, gaze care sunt momentan emanate pentru a produce o cantitate de energie din surse conveționale.
Prin proiect, se dorește realizarea unui sistem de stocare în baterii cu o capacitate totală de 537.000 kWh. Astfel, capacitatea sistemului de stocare este compusă din două baterii de 215 kWh și o baterie de 107 kWh. Rata de încărcare și descărcare fiind de un ciclu pe oră. Bateriile vor fi montate pe sol protejate împotriva intemperiilor. Bateriile vor fi plasate conform planului de situație propus (IE-02 Plan de situație – propus). 
Sistemul de stocare are monitorizare proprie, prin intermediul căreia se poate comanda sistemul atât pe ciclu de încărcare, cât și pe ciclu de descărcare.
Tehnologia aleasă pentru sistemul de stocare propus cu baterii LFP (LiFePO4) cu un număr de peste 10 mii de cicluri de încărcare-descărcare, care va fi folosit pentru funcția de eghilibrare a sistemului energetic.
Pentru racordarea la rețea a sistemului de stocare, vor fi folosite invertoarele bidirecționale. Acestea vor fi montate în pereche cu fiecare baterie sau pe grupe, funcție de capacitate acestora.
Legătura dintre invertoare și rețeaua de distribuție se va face prin transformatoare de putere. Invertoarele vor fi cuplate individual sau mai multe bucăți pe transformatoarele de putere. Numărul acestor transformatoare va fi determinat de puterea nominală a acestora. 
Modulele de baterii vor fi certificate UN38.8, respectând așadar toate prevederile legislative referitoare la securitatea în exploatare în vigoare. Fiecare modul este echipat cu un BMS dedicat, care monitorizează permanent și cu un grad de redundanță ridicat tensiunea și temperatura fiecărei celule în parte. Protecția la suprasarcină (supracurent) este asigurată prin intermediul siguranțelor fuzibile.
Amplasarea acumulatorilor se va face de către echipe specializate și autorizate în acest sens,  într-un mediu bine ventilat, în afara zonelor cu potențial de inundații și în afara zonelor cu risc de explozie, și la o distanță de jur împrejur de minim 3 m față de orice material combustibil, se vor asigura mijloace de stingere a incendiilor în proximitate, conform specificațiilor producătorului, iar fundația va fi dimensionată corespunzător, asigurând o elevație de cel puțin 300 mm deasupra nivelului solului. Pentru evitarea deteriorării acestora, se va asigura utilizarea acumulatorilor la scurt timp după montaj altfel vor necesita reîncărcare periodică.

3. Valoarea investiției
	Categorie valorică
	Valoare

	Valoarea totală a proiectului, inclusiv TVA
	757.936,61 lei

	Valoarea eligibilă a proiectului, inclusiv TVA
	687.128,51  lei

	Valoarea ajutorului public nerambursabil solicitat
	687.128,51 lei

	Valoarea neeligibilă a proiectului, inclusiv TVA
	70.808,10 lei

	Contribuția beneficiarului
	70.808,10lei


4. Indicatorii obligatorii la nivel de proiect
	ID
	Indicator
	U.M.
	Valoare

	I.1
	Capacitatea nou instalată de stocare a energiei electrice
	MWh
	0,54

	I.2
	Reducerea emisiilor de CO₂
	tCO₂/an
	284,42

	ST.1
	Puterea instalată a centralei existente (P_RES)
	kW
	140,00

	ST.2
	Puterea nominală a stocării (P_stoc)
	kW
	108,00

	ST.3
	Capacitatea nominală a stocării (E_nom)
	kWh
	537,00

	ST.4
	Adâncimea de descărcare utilizabilă (DoD)
	-
	100%

	ST.5
	Energia utilizabilă (E_use)
	kWh
	537,00

	ST.6
	Durata de stocare (T)
	h
	3,84




